Blaðið segir að með þessu vilji sundfélagið stuðla að aðlögun en í þessu tilviki sé hún framkvæmd með því að sundra . Í leiðara Jyllands-Posten sem birtist laugardaginn 22. júní er fjallað um vanda sem skapast hefur í borgarhlutanum Tingberg við Kaupmannahöfn þar sem fjöldi innflytjenda er búsettur . Tilefni leiðarans er að Hovedstadens Svømmeklub , sundfélag höfuðborgarinnar , hefur gefið út fyrirmæli sem fela í sér að stúlkur geti stundað sund án þess að karlar fylgist með þeim . Reglurnar eru settar til að unnt sé að fá múslima-stúlkur til að stunda sund – aðeins mæður hafa fylgjast með dætrum sínum í lauginni , feður mega ekki láta sjá sig . Blaðið segir að með þessu vilji sundfélagið stuðla að aðlögun en í þessu tilviki sé hún framkvæmd með því að sundra . Vitnað er til orða menningarmála-borgarstjóra Kaupmannahafnar um nauðsyn þess að „ rými “ borgarinnar sé eins „ lýðræðislegt , fjölbreytt og opið “ og frekast sé kostur . Til að ná því marki sé ef til vill nauðsynlegt að grípa til úrræða sem leysi ekki allt , án þeirra verði þó aldrei unnt á ná til sumra hópa . Blaðið segir að í þessum orðum felist sá misskilningur að islam stuðli að fjölbreytni , í islam felist allt annað en fjölbreytni . Þar séu dregin skil milli þess sem sé hreint og óhreint , leyfilegt og bannað , milli okkar og þeirra og ekki síst milli karla og kvenna eins og gert hafi verið í sundhöllinni í Tingbjerg . Blaðið varar við óþægilegum öfugmælum í boðskap menningar-borgarstjórans . Frelsi felist ekki í bönnum , sannleikur sé ekki lygi og trúarleg kynskipting í sundhöllum leiði ekki til fjölbreytni og aðlögunar . Þar sé um að ræða stuðning sveitarfélags við aðgreiningu og við „ samhliða-samfélag “ . Þeir sem fylgjast með kosningabaráttunni milli Boris Johnsons og Jeremys Hunts um leiðtogasætið í breska Íhaldsflokknum í breskum fjölmiðlum sjá og heyra að þeir ætli að efna til hustings með flokksmönnum víða um land til að afla sér fylgis . Orðið husting ( s ) er til marks um forn áhrif íslensku á ensku , þarna er um að ræða orðið húsþing . Í íslenskri nútímamálsorðabók Stofnunar Árna Magnússonar í íslenskum fræðum er orðið skýrt á þennan hátt : fundur starfsfólks í stofnun , starfsmannafundur . Í reglum stofnunarinnar segir að þeir sem ráðnir séu til rannsóknarstarfa við stofnunina myndi húsþing sem forstöðumaður kalli saman . Þá nota stjórnendur mennta - og framhaldsskóla þetta forna orð frá víkingatímanum um fundi með kennurum og nemendum um mál sem varða skólana og innra starf þeirra . Í ensku virðist orðið einkum notað um fundi stjórnmálamanna með stuðningsmönnum flokks síns .